Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 65. § Az illetékekrõl szóló 1990. évi XCIII. törvény
Paragraph Index: 605

(3) A nettó árbevétel megoszlásáról a vagyonszerzõ a fizetési meghagyás jogerõre emelkedéséig nyilatkozik. Ha az illetékkiszabásra történõ bejelentésre az adóév hatodik hónapjának 1. napját megelõzõen kerül sor, a vagyonszerzõnek arról kell nyilatkoznia, hogy nettó árbevétele elõreláthatólag az (1) bekezdésben foglaltak szerint oszlik meg. Amennyiben a nyilatkozatban vállaltak nem teljesültek, úgy a vállalkozó az illetékkötelezettség keletkezése szerinti adóév hatodik hónapjának 15. napjáig jelezheti ezt a körülményt az állami adóhatóság felé, amely a 19. § (1) bekezdés, illetve 21. § (1) bekezdés alapján egyébként fizetendõ és az (1) bekezdés szerint megállapított illeték különbözetének 50%-kal növelt összegét a vagyonszerzõ terhére pótlólag elõírja. Ha az állami adóhatóság adóellenõrzés keretében megállapítja, hogy a vagyonszerzõ valótlan nyilatkozatot tett, a vagyonszerzésre a 19. § (1) bekezdése, illetve a 21. § (1) bekezdése alapján egyébként fizetendõ és az (1) bekezdés szerint megállapított illeték különbözetének kétszeresét az állami adóhatóság a vállalkozó terhére pótlólag elõírja.

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes